CELEX: 32013D0166
Language: mt
Date: 2013-04-02 00:00:00
Title: 2013/166/UE: Deċiżjoni ta’ Implimentazzjoni tal-Kummissjoni tat- 2 ta’ April 2013 li temenda d-Direttiva tal-Kunsill 2008/72/KE sabiex tiġi estiża d-deroga marbuta mal-kundizzjonijiet ta’ importazzjoni għal ħxejjex ta’ propagazzjoni u materjali taż-żrigħ, barra ż-żerriegħa, minn pajjiżi terzi (notifikata bid-dokument C(2013) 1773)  Test b’relevanza għaż-ŻEE

4.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 94/8
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-2 ta’ April 2013
   li temenda d-Direttiva tal-Kunsill 2008/72/KE sabiex tiġi estiża d-deroga marbuta mal-kundizzjonijiet ta’ importazzjoni għal ħxejjex ta’ propagazzjoni u materjali taż-żrigħ, barra ż-żerriegħa, minn pajjiżi terzi
   (notifikata bid-dokument C(2013) 1773)
   (Test b’relevanza għaż-ŻEE)
   (2013/166/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2008/72/KE tal-15 ta’ Lulju 2008 dwar it-tqegħid fis-suq ta’ ħxejjex ta’ propagazzjoni u materjali taż-żrigħ, barra ż-żerriegħa (1), u b’mod partikolari t-tieni subparagrafu tal-Artikolu 16(2) tagħha,
   Billi:
   
               (1)
            
            
               Skont l-Artikolu 16(1) tad-Direttiva 2008/72/KE, il-Kummissjoni hija meħtieġa li tiddeċiedi jekk il-ħxejjex ta’ propagazzjoni u materjali taż-żrigħ, barra ż-żerriegħa, prodotti f’pajjiż terz u li joffru l-istess garanziji rigward l-obbligi fuq il-fornitur, u dwar l-identità, il-karatteristiċi, is-saħħa tal-pjanti, il-mezz tat-tkabbir, l-imballaġġ, l-arranġamenti għall-ispezzjoni, l-immarkar u s-siġill humiex ekwivalenti f’kull rispett għall-ħxejjex ta’ propagazzjoni u materjali taż-żrigħ, barra ż-żerriegħa, prodotti fl-Unjoni u jekk jikkonformawx mal-ħtiġijiet u l-kundizzjonijiet ta’ din id-Direttiva.
            
         
               (2)
            
            
               Madankollu, l-informazzjoni preżentament disponibbli dwar il-kondizzjonijiet li japplikaw għall-pajjiżi terzi mhijiex biżżejjed biex tippermetti lill-Kummissjoni li tadotta deċiżjoni bħal din fir-rigward ta’ kull pajjiż terz.
            
         
               (3)
            
            
               Sabiex ix-xejriet tal-kummerċ ma jiġux imħarbta, l-Istati Membri li jimportaw il-ħxejjex ta’ propagazzjoni u materjali taż-żrigħ barra ż-żerriegħa, minn pajjiżi terzi, għandhom jitħallew ikomplu japplikaw għal dawn il-prodotti kundizzjonijiet li minn tal-inqas huma ekwivalenti għal dawk li japplikaw għall-prodotti simili mill-Unjoni skont l-Artikolu 16(2) tad-Direttiva 2008/72/KE. Il-perjodu ta’ applikazzjoni tad-deroga stipulat fid-Direttiva 2008/72/KE għal importazzjonijiet bħal dawn għandu għalhekk jiġi estiż għal wara l-31 ta’ Diċembru 2012. L-evidenza disponibbli tindika li ma seħħet l-ebda problema fir-rigward tal-konformità tal-materjal importat mad-dispożizzjonijiet tad-Direttiva 2008/72/KE. Huwa mistenni, b’mod raġonevoli, li l-materjal importat ikompli jikkonforma mal-leġiżlazzjoni tal-Unjoni għal perjodu ta’10 snin.
            
         
               (4)
            
            
               Għalhekk, id-Direttiva 2008/72/KE għandha tiġi emendata skont dan.
            
         
               (5)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar iż-Żrieragħ u l-Materjal ta’ Propagazzjoni għall-Agrikoltura, l-Ortikultura u l-Forestrija,
            
         ADOTTAT DIN ID-DEĊIŻJONI:
   Artikolu 1
   Fl-ewwel subparagrafu tal-Artikolu 16(2) tad-Direttiva 2008/72/KE, id-data “31 ta’ Diċembru 2012” tinbidel bil-“31 ta’ Diċembru 2022”.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-2 ta’ April 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 205, 1.8.2008, p. 28.